नाबार्ड को सहयोगमा मिरिक मा पहलो चोटी सम्पन्न यस मेलामा उत्तर बंगाल कृषि बिश्वबिध्यालयको कालेबुंग कृषि बिज्ञानले पनि बिशेष सहभागिता रहेको छI कृषि उत्पादन संस्था मिरिक ,रांगभांग ,पोख्रेबुंग को सम्पूर्ण किसानहरुले भाग लिएको छ यस मेलाको उद्घाटन मुख्य अतिथि अतिरिक्त जिल्लापाल पुस्पेंदु मित्रले रिबन काटेर गरे I
आगामी १७ जनवरी सम्म हुने कृषि मेलामा मिरिक खण्ड कृषि बिभाग ,खण्ड प्राणी सम्पदा विकास बिभाग ,ग्रामिण विकास संस्थान पोख्रेबुंग-सेलिमबुंग ,रांगभांग मिल्क प्रोड्युसर ओर्गनाईजेसन हिले भनज्यांग ,हिमालयन ओर्किड प्रोड्युसर इन्डेभर(होप)दार्जिलिंग,चिमल क्लब नौ माइल, प्रतिभा स्वनिर्भर दल ,शुभेच्छा स्वनिर्भर दल,नारी शिप बिकाश संघले बिशेष रुपमा स्टल राखेको अनि आफ्नै क्षेत्र मा उत्पादन गरिएको अनि बिक्री पनि गर्ने छI मेला मा ग्रामिण विकास संस्थान पोख्रेबुंग-सेलिमबुंग को तर्फ बाट राखेको तान (ह्यान्डलुम ) द्वारा बनाएको लुगा ,रांगभांग मिल्क प्रोड्युसर ओर्गनाईजेसन हिले भनज्यांग द्वारा उत्पादित दुधको बिभिन्न खाध्य सामग्री ,जैविक साग सब्जिहरुले धेरै आकर्षित गरेको छ I
मुख्य अतिथि अतिरिक्त जिल्लापाल पुस्पेंदु मित्र ले मेला आयोजनले स्थानीय किसानहरु लाई कृषि प्रति जागरुकता बढ्ने विचार व्यक्त गरेको छ I उनले किसानलाई कृषि प्रति जागरूक बढाउने आवाहन पनि गरे I ग्रामिण विकास संस्थान पोख्रेबुंग-सेलिमबुंको बिनोद मास्क अनि चन्द्र प्रकाश प्रधान,दिमन प्रधान र दिपशिखा प्रधानले भने की, “संस्थानले ग्रामिण क्षेत्रको अर्ध शिक्षित अनि शिक्षित महिलाहरु प्रति स्वलाम्बी बनाउने उदेश्य राखेर दार्जिलिंगमा पहलो पल्ट ह्याण्डलुमको तालीम दिई रहेको छ जसको मध्यमले सरकारको योजना अनुसार महिलाहरुलाई सहायता हुनेछ” Iउनले संस्थानमा आज सम्म १६१ सदस्य भएको जानकारी पनि दिए I
यसरी नै रांगभांग मिल्क प्रोड्युसर ओर्गनाईजेसन हिले भनज्यांगको सदस्यहरुले ग्रामिण क्षेत्रको किसानहरुलाई आर्थिक रुपमा बलियो बनाऊन अनि उनीहरुलाई सरकारको तर्फ बाट सरकारी सहुलियत दिलाउने उदेश्य राखेर जैविक खाध्य दिएर ग्रामिण गाईको शुद्ध दुध अनि अन्य परिकार उत्पादन गरेको जानकारी दिए I
मेला अवलोकन गर्न आएको कर्सियांग महकुमा कृषि बिभागको सह निर्देशक आर पी सन्याल ले पनि यस्तै प्रकारको मेला आयोजना भए किसानहरुमा अन्तरक्रिया गर्ने अनि प्राबिधिक ज्ञान पाउने अवसर प्राप्त हुने बिचार व्यक्त गरेको छ I